PIB Headquarters
কোভিড – ১৯ সংক্রান্ত পিআইবি-র সংবাদ
নতুন দিল্লি, ১১ই জুন, ২০২১
• পর পর চারদিন ভারতে দৈনিক নতুন সংক্রমিতের সংখ্যা ১ লক্ষর কম
• গত ২৪ ঘন্টায় নতুন করে সংক্রমিত হয়েছেন ৯১,৭০২জন ।
• গত চব্বিশ ঘন্টায় আরোগ্য লাভ করেছেন ১,৩৪,৫৮০ জন।
• পর পর ২৯ দিন নতুন করে সংক্রমিতের থেকে সুস্থ হয়ে ওঠার সংখ্যা বেশী।
• কোভিড মুক্ত হওয়ার বেড়ে হয়েছে হার ৯৪.৯৩%।
• সাপ্তাহিক সংক্রমিতের হার বর্তমানে ৫.১৪%।
• পরপর ১৮ দিন দৈনিক সংক্রমিতের হার ১০%র কম౼আজ এই হার ৪.৪৯%।
• নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৩৭.৪২ কোটি।
• দেশজুড়ে টিকাকরণ অভিযানে এ পর্যন্ত ২৪ কোটি ৬০ লক্ষ টিকা দেওয়া হয়েছে।
কোভিড – ১৯ সংক্রান্ত সর্বশেষ তথ্য
কোভিড – ১৯ টিকাকরণের বিষয়ে সর্বশেষ তথ্য
কেন্দ্রীয় সরকার, রাজ্য ও কেন্দ্রশাসিত অঞ্চলগুলিকে বিনামূল্যে ও সরাসরি সংগ্রহ করে ২৫,৬০,০৮,০৮০ টি কোভিড টিকার ডোজ সরবরাহ করেছে। এর মধ্যে ২৪,৪৪,০৬,০৯৬ টি টিকার ডোজ সুবিধাভোগীদের দেওয়া হয়েছে। রাজ্য ও কেন্দ্রশাসিত অঞ্চলগুলির কাছে এখনও ১,১৭,৫৬,৯১১ টি টিকার ডোজ রয়েছে। আগামী তিন দিনে ৩৮,২১,১৭০টি টিকার ডোজ রাজ্য ও কেন্দ্রশাসিত অঞ্চলগুলিকে পাঠানো হবে।
বিস্তারিত জানতে নিচের লিঙ্কে ক্লিক করুন – https://pib.gov.in/PressReleseDetail.aspx?PRID=1726147
• কেন্দ্রীয় স্বাস্থ্য মন্ত্রক ও টিকাকরণের বিষয়ে বিশেষ ক্ষমতাশালী গোষ্ঠীর চেয়ারম্যান কোউইন পোর্টাল হ্যাক হওয়ার খবরটি ভিত্তিহীন বলে দাবী করেছেন।
• কোউইন টিকা সংক্রান্ত সমস্ত তথ্য নিরাপদ ডিজিটাল ব্যবস্থাপনায় রেখেছে।
• কোউইনের বাইরে কেউ এই সব সংগ্রহ করতে পারে না।
এক শ্রেণীর সংবাদ মাধ্যমে খবর প্রকাশিত হয়েছে যে, হ্যাকাররা কোউইন প্ল্যাটফর্মটি থেকে তথ্য সংগ্রহ করছে। প্রাথমিকভাবে এসংবাদ অসত্য বলে প্রমাণিত হয়েছে। কিন্তু কেন্দ্রীয় স্বাস্থ্য মন্ত্রক ও টিকাকরণের বিষয়ে বিশেষ ক্ষমতাশীল গোষ্ঠী বৈদ্যুতিন ও তথ্য প্রযুক্তি মন্ত্রকের কম্পিউটার ইমার্জেন্সি রেসপন্স টিমকে দিয়ে বিষয়টির তদন্ত করেছে।
বিস্তারিত জানতে নিচের লিঙ্কে ক্লিক করুন – https://pib.gov.in/PressReleseDetail.aspx?PRID=1726112
টিকাকরণের বিষয়ে ভ্রান্ত ধারণার অবসান ঘটানোর উদ্যোগ
কেন্দ্র ১৬ জানুয়ারি থেকে রাজ্য ও কেন্দ্রশাসিত অঞ্চলগুলির সঙ্গে একযোগে সরকারি উদ্যোগে টিকাকরণ কর্মসূচির সূচনা করেছে। কিছু সংবাদ মাধ্যমে প্রকাশিত প্রতিবেদনে বলা হয়েছে গ্রামাঞ্চলে স্বাস্থ্যকর্মীরা টিকা নিয়ে বিভ্রান্তির সৃষ্টি করছে।
সারা বিশ্ব জুড়ে টিকা নেওয়ার বিষয়ে অনীহা বা ইতস্তত মনোভাব রয়েছে। এই সমস্যার সমাধানে বিজ্ঞানসম্মত তথ্যের সাহায্যে বিভিন্ন সম্প্রদায়ের মধ্যে প্রচারাভিযান চালাতে হবে। কোভিড-১৯ টিকাকরণ সংক্রান্ত প্রচারের কৌশলের অঙ্গ হিসেবে ২৫শে জানুয়ারি একটি বৈঠক হয়। এই বৈঠকে সব রাজ্যের জাতীয় স্বাস্থ্য মিশনের মিশন ডিরেক্টরদের টিকাকরণের কৌশল সম্পর্কে জানানো হয়। স্থানীয় চাহিদা অনুযায়ী সব রাজ্য ও কেন্দ্রশাসিত অঞ্চলগুলি টিকার বিষয়ে প্রচারের জন্য প্রয়োজনীয় কৌশল অবলম্বন করে। মুদ্রণ ও বৈদ্যুতিন মাধ্যমে বিভিন্নভাবে প্রচারাভিযান চালানো হচ্ছে।
বিস্তারিত জানতে নিচের লিঙ্কে ক্লিক করুন – https://pib.gov.in/PressReleasePage.aspx?PRID=1726330
টিকাকরণ সম্পর্কে প্রচলিত ধারণার বিরুদ্ধে সঠিত তথ্য
কেন্দ্রীয় সরকার কোভিড ১৯ টিকার অপচয় কমাতে সক্রিয়ভাবে চেষ্টা করে চলেছে এবং অতিমারি পরিস্থিতিতে টিকার যথার্থ ব্যবহারের ক্ষেত্রে রাজ্য ও কেন্দ্রশাসিত অঞ্চলগুলিকে নির্দেশও দিয়েছে।
কোভিড ১৯ অতিমারি বিশ্ব স্বাস্থ্য ক্ষেত্রকে এক অভূতপূর্ব সমস্যার সম্মুখে দাঁড় করিয়েছে । যার ফলে বিশ্ব যোগাযোগ এবং আচরণ পদ্ধতির ক্ষেত্রে পরিবর্তন এসেছে । কোভিড ১৯-এর বিরুদ্ধে সাধারণ মানুষকে রক্ষায় টিকাকরণই একমাত্র পথ । কোভিড ১৯ অতিমারিকে শেষ করতে নিরাপদ ও কার্যকর টিকাদান যথেষ্টই গুরুত্বপূর্ণ । তবে টিকা তৈরির ক্ষেত্রে অনেক সময় লাগে এবং এই টিকাগুলির চাহিদা সরবরাহের চেয়ে বহুগুণ বেশি । তাই অতিমারি মোকাবিলার জন্য এই মূল্যবান অস্ত্রটির সর্বোতম প্রয়োগ ও ন্যায়সঙ্গত ব্যবহার করা উচিত । কোভিড ১৯ টিকাকরণ প্রক্রিয়া বিশ্বব্যাপী শুরু হয়েছে । অতএব টিকার অপচয় হ্রাস করতে হবে । যাতে আরও বেশি সংখ্যক মানুষকে টিকা দেওয়া যায়, তারজন্য উদ্যোগ নিতে হবে । এক্ষেত্রে প্রধানমন্ত্রী শ্রী নরেন্দ্র মোদী টিকা অপচয়ের বিষয়টি ন্যূনতম করার পক্ষে বার বার জোর দিয়েছেন । যাতে টিকা সর্বাধিক সংখ্যায় মানুষের কাছে পৌঁছে দেওয়া যায়, তার জন্য উদ্যোগ নিয়েছেন। বিস্তারিত জানতে নিচের লিঙ্কে ক্লিক করুন – https://pib.gov.in/PressReleasePage.aspx?PRID=1726331
বিশিষ্ট ডায়াবেটিক চিকিৎসক, কেন্দ্রীয় মন্ত্রী ডাঃ জীতেন্দ্র সিং ডায়াবেটিস ও কোভিডের মধ্যে যোগাযোগের বিষয়ে প্রচারের আহ্বান জানিয়েছেন
কেন্দ্রীয় মন্ত্রী ডাঃ জীতেন্দ্র সিং বলেছেন ডায়াবেটিস ও কোভিডের মধ্যে যোগাযোগের বিষয়ে আরও প্রচারের প্রয়োজন। ডাঃ সিং ডায়াবেটিস ও মেডিসিনের একজন অধ্যাপক এবং রিসার্চ সোস্যাইটি ফর স্টাডি অফ ডায়াবেটিস ইন ইন্ডিয়ার লাইফ পেট্রন। মন্ত্রী বলেছেন, ডায়াবেটিস ও কোভিডের মধ্যে যোগসূত্রের বিষয়ে বেশ কিছু ভ্রান্ত ধারণা রয়েছে।
‘ডায়াবেটিস ইন্ডিয়া ওয়ার্ল্ড কংগ্রেস ২০২১’-এর উদ্বোধনী অধিবেশনে ভাষণ দেওয়ার সময় ডাঃ সিং বলেন, অন্যান্য ক্ষেত্রের মতো কোভিডও শিক্ষা ক্ষেত্রে নতুন নতুন দিক নিয়ে আরও পর্যালোচনার সুযোগ এনে দিয়েছে। এই আন্তর্জাতিক সম্মেলনটি তারই প্রতিফলন। গত দুই দশক ধরে ভারতে টাইপ টু ডায়াবেটিস মেলিটাসে আক্রান্ত মানুষের সংখ্যা ক্রমশ বাড়ছে। দু দশক আগে এই বিশেষ ধরণের ডায়াবেটিস মূলত দক্ষিণ ভারতে সীমাবদ্ধ ছিল। কিন্তু আজ তা সমগ্র উত্তর ভারতেও ছড়িয়ে পরেছে। একইভাবে মহানগর, শহর থেকে গ্রামাঞ্চলেও এই ধরণের ডায়াবেটিস আক্রান্তের খবর পাওয়া যাচ্ছে।
বিস্তারিত জানতে নিচের লিঙ্কে ক্লিক করুন – https://pib.gov.in/PressReleasePage.aspx?PRID=1726324
এইচআইভি / এইডস প্রতিরোধে রাষ্ট্রসংঘ সাধারণ পরিষদের ৭৫তম অধিবেশনে ডাঃ হর্ষ বর্ধন ভাষণ দিয়েছেন
ভারত প্রমাণ করেছে শক্তিশালী রাজনৈতিক নেতৃত্বের সাহায্যে যে কোনো মহামারীতে অসাম্য দূর করা যায়। কোভিড – ১৯ মহামারীর সময় ভারত, বিভিন্ন সম্প্রদায়, সুশীল সমাজ এবং উন্নয়নে অংশীদারদের যুক্ত করে এইচআইভি পরিষেবার ক্ষেত্রে কোভিড যাতে সমস্যার কারণ হয়ে না দাঁড়ায়, সেটি সুনিশ্চিত করেছে। ভারতে এইচআইভি সংক্রমিত ব্যক্তিদের মানবাধিকার রক্ষার জন্য ২০১৭ সালের এইডস প্রতিরোধ ও নিয়ন্ত্রণ আইন কার্যকর হয়েছে।
বিস্তারিত জানতে নিচের লিঙ্কে ক্লিক করুন – https://pib.gov.in/PressReleseDetail.aspx?PRID=1726142
দেশের নানা প্রান্তে অক্সিজেন এক্সপ্রেস ৩৫,১৮৫ মেট্রিকটন চিকিৎসার কাজে ব্যবহৃত তরল অক্সিজেন পরিবহণ করেছে
• অক্সিজেন এক্সপ্রেসগুলি দক্ষিণের বিভিন্ন রাজ্যে ১৪,৮০০ মেট্রিকটন চিকিৎসার কাজে ব্যবহৃত তরল অক্সিজেন সরবরাহ করেছে।
• দেশের নানা প্রান্তে অক্সিজেন এক্সপ্রেস ৩৫,১৮৫ মেট্রিকটন চিকিৎসার কাজে ব্যবহৃত তরল অক্সিজেন পরিবহণ করেছে
• ৪০৯টি অক্সিজেন এক্সপ্রেস নির্ধারিত গন্তব্যে পৌঁছেছে।
বিস্তারিত জানতে নিচের লিঙ্কে ক্লিক করুন – https://pib.gov.in/PressReleasePage.aspx?PRID=1726320
কেন্দ্র, বিভিন্ন রাজ্য ও কেন্দ্রশাসিত অঞ্চলের সঙ্গে কোভিড – ১৯ এর টিকাকরণ ও জনস্বাস্থ্য সংক্রান্ত বিভিন্ন পদক্ষেপ নিয়ে পর্যালোচনা করেছে
কেন্দ্রীয় স্বাস্থ্য সচিব শ্রী রাজেশ ভূষণ পরিবর্তিত নীতি – নির্দেশিকা অনুযায়ী জাতীয় টিকাকরণ কর্মসূচী পরিচালনার জন্য গতকাল একটি উচ্চপর্যায়ের বৈঠকে পৌরহিত্য করেছেন। সচিব, স্বাস্থ্যকর্মী এবং সামনের সারিতে থাকা কর্মীদের টিকাকরণে দ্বিতীয় ডোজ খুব কম সুবিধেভোগী নিচ্ছেন, এই সংক্রান্ত তথ্যে উদ্বেগ প্রকাশ করেছেন।
বিস্তারিত জানতে নিচের লিঙ্কে ক্লিক করুন – https://pib.gov.in/PressReleasePage.aspx?PRID=1726150
কেন্দ্র ই-সঞ্জীবনী ব্যবস্থাপনার মাধ্যমে ৬০ লক্ষ পরামর্শ টেলিমেডিসিন পরিষেবার সাহায্যে দিয়েছে
কেন্দ্রীয় স্বাস্থ্য মন্ত্রকের জাতীয় টেলিমেডিসিন পরিষেবা – ই-সঞ্জীবনী আর একটি মাইল ফলক অতিক্রম করলো। ৩৭৫টি অনলাইন বর্হিবিভাগ ব্যবস্থাপনায় ১৬০০ চিকিৎসক এবং বিশেষজ্ঞ ৪০ হাজারের বেশি রোগীকে ৬০ লক্ষের উপর পরামর্শ দিয়েছেন। ই-সঞ্জীবনী পরিষেবা ৩১টি রাজ্য ও কেন্দ্রশাসিত অঞ্চলে পাওয়া যাচ্ছে।
বিস্তারিত জানতে নিচের লিঙ্কে ক্লিক করুন – https://pib.gov.in/PressReleasePage.aspx?PRID=1725993
পিআইবি –র ফিল্ড ইউনিটগুলির থেকে প্রাপ্ত তথ্য
কেরালা : সপ্তাহান্তে পুরো লকডাউনের আগে রাজ্যে আজ বিধি – নিষেধের বিশেষ ছাড় দেওয়া হয়েছে। ৩৪ দিন ধরে কেরালায় লকডাউন চলছে। আজ ই-পাস ছাড়া স্বপ্রত্যায়িত হলফনামা দেখিয়ে মানুষ যাতায়াত করতে পেরেছেন।
তামিলনাডু : রাজ্যের মুখ্যমন্ত্রী লকডাউনের বিধি - নিষেধে কি কি ছাড় দেওয়া যায়, তা নিয়ে আলোচনা করতে গতকাল একটি উচ্চপর্যায়ের বৈঠকে যোগ দেন। তামিলনাডুতে ১৪ই জুন লকডাউন শেষ হচ্ছে। তিরুপ্পুর জেলাপ্রশাসন জনস্বাস্থ্য কারিগরি বিভাগের জন্য বরাদ্দ ৮০০টি টিকার ডোজ বেসরকারী বস্ত্র কারখানায় বিক্রির যে অভিযোগ উঠেছে, তার তদন্তের নির্দেশ দিয়েছে।
কর্ণাটক : রাজ্যে ১১টি জেলায় সংক্রমণের হার বেশ বেশি। সেখানে কঠোর বিধি – নিষেধের মধ্যে লকডাউন চলছে। বাকি ২০টি জেলায় সংক্রমণ কম হওয়ায় সেখানে লকডাউনের বিধি – নিষেধে কিছু ছাড় দেওয়া হয়েছে।
অন্ধ্রপ্রদেশ : অন্ধ্রপ্রদেশ হাইকোর্ট বৃদ্ধাবাস এবং সংশোধনাগারে থাকা মানুষদের কোভিড – ১৯ এর টিকা দেওয়ার জন্য রাজ্য সরকারকে নির্দেশ দিয়েছে। এছাড়াও আধার কার্ড ছাড়াই পরিযায়ী শ্রমিকরা যাতে টিকা পান, তার জন্য প্রয়োজনীয় ব্যবস্থা নিতেও সরকারকে বলা হয়েছে। বৃদ্ধাবাসে ২ দিনের মধ্যে টিকাকরণের কাজ শেষ করতে হবে।
তেলেঙ্গানা : রাজ্যে নতুন করে ১৭৯৮ জন সংক্রমিত হয়েছেন এবং আরো ১৪ জন সংক্রমিত প্রাণ হারিয়েছেন। হায়দ্রাবাদ ভিত্তিক সিএসআইআর –এর অধীনস্থ সেন্টার ফর সেলুলার অ্যান্ড মলিকিউলার বায়োলজি করোনা ভাইরাসের নতুন ভ্যারিয়েন্ট নিয়ে গবেষণামূলক কাজ শুরু করতে চলেছে।
মহারাষ্ট্র : রাজ্যে ২ কোটি ৫০ লক্ষ টিকার ডোজ দেওয়া হয়েছে। রাজ্য স্তরে কোভিড মুক্তির হার ৯৫.৪৫ শতাংশ। এবছরের ফেব্রুয়ারীর ২৩ তারিখের পর গতকাল মুম্বাইতে নতুন সংক্রমণের সংখ্যা ছিল সব থেকে কম – ৬২০ জন।
গুজরাট : কোভিড – ১৯ এ সংক্রমণের হার যথেষ্ট কমে যাওয়ায় আনলক প্রক্রিয়া আজ থেকে শুরু হয়েছে। হোটেল এবং রেস্তোরাঁতে সকাল ৯টা থেকে সন্ধ্যে ৭টা পর্যন্ত খোলা থাকবে এবংনির্ধারিত আসনের ৫০ শতাংশ মানুষ সেখানে যেতে পারবেন। পার্ক এবং লাইব্রেরিও সকাল ৬টা থেকে সন্ধ্যে ৭টা পর্যন্ত খোলা থাকবে।
রাজস্থান : রাজস্থানে যাদের সচিত্র পরিচয়পত্র নেই এবং যাদের পক্ষে অনলাইনে টিকার জন্য নাম নথিভুক্ত করার সম্ভব নয়, সেই সব মানুষদের টিকাকরণের জন্য বিশেষ ব্যবস্থা নেওয়া হয়েছে। কেন্দ্রের পরামর্শ অনুযায়ী স্বাস্থ্য দপ্তর ভিন্নভাবে সক্ষম, যাযাবর, বিভিন্ন সংশোধনাগারে থাকা বন্দী এবং মানসিক হাসপাতালে চিকিৎসারত রোগীদের টিকাকরণের জন্য বিশেষ উদ্যোগ নেওয়া হয়েছে।
মধ্যপ্রদেশ : মধ্যপ্রদেশে টিকার বিষয়ে সচেতনতা গড়ে তুলতে তথ্য ও সম্প্রচার মন্ত্রক বিশেষ উদ্যোগ নিয়েছে। কৃষকদের জন্য টিকাকরণের ব্যবস্থা নেওয়া হয়েছে। রাজ্য স্বাস্থ্য দপ্তরের সঙ্গে ইউনিসেফ ও প্রেস ইনফরমেশন ব্যুরো কৃষকদের মধ্যে মতবিনিময়ের ব্যবস্থা করেছে।
ছত্তিশগড় : রাজ্যে কোভিড সংক্রমণের হার নিম্নমুখী হওয়ায় ছত্তিশগড় প্রশাসন কোভিড সংক্রমিত নয়, এধরণের স্বাস্থ্য পরিষেবা শুরুর সিদ্ধান্ত নিয়েছে। রাজ্যে মোট জনসংখ্যার ২০ শতাংশ মানুষ টিকার একটি ডোজ অন্তত পেয়েছেন।
গোয়া : গোয়ায় করোনা সংক্রমিতের সংখ্যা ৪১৩ জন বৃদ্ধি পাওয়ায় মোট সংক্রমিত ১,৬১,১৫৩ –জনে পৌঁছেছে। নতুন করে ৬০০ জন করোনামুক্ত হয়েছেন।
আসাম : মুখ্যমন্ত্রী হিমন্ত বিশ্বশর্মা জানিয়েছেন, পয়লা জুলাইয়ের মধ্যে কোভিড সংক্রমণের হার ২ শতাংশের নিচে নামলে ১৫ – ২০শে জুলাই দশম ও দ্বাদশ শ্রেণীর পরীক্ষা নেওয়া হবে। মুখ্যমন্ত্রী গতকাল গুয়াহাটির উত্তরপূর্বে ডিআরডিও-র সহায়তায় ৩০০ শয্যার কোভিড হাসপাতালের উদ্বোধন করেছেন।
মণিপুর : কেন্দ্রীয় স্বাস্থ্য ও পরিবার কল্যাণ মন্ত্রক জানিয়েছে, কেন্দ্র রাজ্যে দুটি অক্সিজেন প্ল্যান্ট তৈরির সিদ্ধান্ত নিয়েছে। আরআইএমএস ইম্ফলে যে অক্সিজেন প্ল্যান্ট গড়ে উঠবে সেখান থেকে ১০০০ লিটার তরল অক্সিজেন উৎপন্ন হবে।
মেঘালয় : ১৩ দিন পর রাজ্যে নতুন সংক্রমিতের থেকে সুস্থ হয়ে ওঠার সংখ্যা বেশি। কোভিড – ১৯ এর তৃতীয় ঢেউ থেকে মানুষকে রক্ষা করার জন্য একটি কমিটি তৈরি করা হয়েছে। শিশুদের চিকিৎসক এবং গাইনোকোলজিস্টরা এই কমিটিতে রয়েছেন। কমিটির সুপারিশগুলি অনুযায়ী পরবর্তী পদক্ষেপ নেওয়া হবে।
নাগাল্যান্ড : নাগাল্যান্ডে গত বৃহস্পতিবার ১১৩ জন নতুন করে সংক্রমিত হয়েছেন। এই সময়ে মারা গেছেন ৬ জন।
ত্রিপুরা : রাজ্যে ১৮ই জুন পর্যন্ত আগরতলা পুরনিগম সহ ৬টি পুরসভায় কোভিড কারফিউ জারি থাকবে। গত ২৪ ঘন্টায় ত্রিপুরায় আরো ৫ জন মারা গেছেন।
সিকিম : নোভেল করোনা ভাইরাসের বিরুদ্ধে লড়াইয়ে আরো ৩ জন প্রাণ হারিয়েছেন। রাজ্যে সক্রিয় সংক্রমিতের সংখ্যা ৪০৪০ জন।
পাঞ্জাব : রাজ্যে ৫,৮৪,৭৮৫ জন নতুন করে সংক্রমিত হয়েছেন। ৪৫ বছরের উর্ধ্বে মানুষদের ৩০,৩৮,১৭৫ জনকে টিকার প্রথম ডোজ দেওয়া হয়েছে। আর দ্বিতীয় ডোজ পেয়েছেন, ৪৯৯০২৪ জন।
হরিয়ানা : রাজ্যে নতুন করে সংক্রমিত হয়েছেন ৭৬৪৬৩৩ জন। এপর্যন্ত ৬৩,১৫,৭৩৬ জন টিকার ডোজ পেয়েছেন।
চন্ডীগড় : এই কেন্দ্রশাসিত অঞ্চলে মোট ৬০৯২৮ জনের শরীরে কোভিড সংক্রমণ ধরা পড়েছে। এই মুহুর্তে সক্রিয় সংক্রমিত ৫৮১ জন।
হিমাচল প্রদেশ : আজ পর্যন্ত রাজ্যে ১৯৭৪৩৮ জন সংক্রমিত হয়েছেন। বর্তমানে ৬৩৩৮ জন সম্পূর্ণ সুস্থ হয়ে গেছেন।
CG/CB/SFS
(Visitor Counter : 472